***ΕΡΜΗΝΕΥΤΙΚΑ...ΘΡΑΥΣΜΑΤΑ για τον Πόρφυρα του Δ. Σολωμού***

***«...κάθε  στίχος  του  (είναι  σαν  ένα  θρύψαλο  από  κάποιον  τεράστιο  μαγικό  καθρέφτη  που  έσπασε  πριν  ολόκληρος)  καθρεφτίζει  ολόκληρο  το  Σύμπαν.»***

*Α.  Καραντώνης, γενικό σχόλιο για την ποίηση του Σολωμού*

…Στον **Πόρφυρα**, ο ποιητής δείχνει το θαυμασμό του για τον άνθρωπο γενικά, που εδώ τον εκπροσωπεί ο Άγγλος στρατιώτης. Ο άνθρωπος είναι το αποκορύφωμα της δημιουργίας όχι μόνο εξωτερικά αλλά και εσωτερικά, ***μέρος του θείου σπινθήρος υπάρχει στην ψυχή του, καθώς κλείνει μέσα του αιώνιες αλήθειες και αξίες***, χωρίς τις οποίες η υλική πραγματικότητα είναι λειψή. Και ο νέος έχει συνείδηση αυτής της αλήθειας. ***Η ψυχή του νέου βρίσκεται σε εγρήγορση*** «ανοιχτά πάντα και άγρυπνα τα μάτια της ψυχής μου». Η τραγικότητα της ανθρώπινης ψυχής και ουσίας ορίζεται στον Πόρφυρα, όταν ο νέος αναμετράται με τον καρχαρία. Είναι η αναμέτρηση με τη ζωή που κάνει ο καθένας μας καθώς ανατέλλει η κάθε μέρα. Υπάρχει όμως μια ανατολή την οποία δεν μπορούμε να την κερδίσουμε παρά το ψυχικό μας σθένος και τη γνώση που κατέχουμε από καταβολής κόσμου. Είναι η ανατολή της μέρας όπου ο άνθρωπος, νέος ή γέρος θα αναμετρηθεί με το Χάρο, το θάνατο, όπως ο Διγενής στα μαρμαρένια αλώνια. Μια μάχη άνιση, αφού η ζυγαριά δεν γέρνει προς τη γήινη ζωή αλλά προς την αιώνια. Το τραγικό αυτό κομμάτι της ζωής αντισταθμίζεται μόνο με την οδό του Παραδείσου, την οδό των αξιών της ψυχής που δεν αμαυρώνονται, δεν αλλοιώνονται και δεν λασπώνουν το ένδυμά μας…..

…Στον **Πόρφυρα**  η φύση με τη μαγευτική της ομορφιά λειτουργεί και ως παγίδα θανάτου για το νέο, τον οποίο προσελκύει, ώστε απροετοίμαστος να βρεθεί στις αγκαλιές του θανάτου. ***Οι ήρωες του Σολωμού δοκιμάζονται αλλά βγαίνουν νικητές καθώς πεθαίνουν, πολεμώντας γενναία και παραμένοντας πιστοί στους σκοπούς και στους ηθικούς στόχους τους.***

Μ.Καρυτινού

|  |  |
| --- | --- |
| Μια  ερμηνεία  με  βάση  την  άποψη  του  Ε.Γ. Καψωμένου:  ***Ο  Πόρφυρας.***  ***Η  ισορροπία  ανθρώπου - κόσμου.***  ***Η  υπέρβαση  του  βιώματος  του  θανάτου***. | **ΦΥΣΗ**  α)  ως  άλογη  βία,  δυσαρμονία,  καταστροφή,  ΚΟΛΑΣΗ  β)  ως  χώρος  κάλλους,  αγαθού,  αρμονίας  στην  πιο μαγευτική  της  ώρα,  ΠΑΡΑΔΕΙΣΟΣ    **ΑΝΘΡΩΠΟΣ**  α) ταυτίζεται  με  τη  ΦΥΣΗ - ΠΑΡΑΔΕΙΣΟ  που όμως  λειτουργεί  και  ως  παγίδα  β)  που  παραμένει  ανεξάρτητος  και  ακέραιος έχοντας  ΑΥΤΟΣΥΝΕΙΔΗΣΗ.    Ο  νέος  γνωρίζει  τον  εαυτό  του:  χαρά < αυτοσυνείδηση <  ανεξαρτησία  απέναντι  στη  φύση.  Η  ΑΥΤΟΓΝΩΣΙΑ  (αυτοσυνείδηση)  ως  ένα  ακανθώδες  πρόβλημα  της  σολωμικής  κριτικής.    Τρεις  κορυφαίες  στιγμές  ευδαιμονίας  1.  Συνείδηση  του  νέου  ότι  περικλείει  τον  Παράδεισο  2.  Αρμονική  σχέση  του  νέου  με  τη  φύση  3.  Αρνητικά,  ο  νέος  απέναντι  στο  τέρας,  συνείδηση  ότι  η  κόλαση,  ο  θάνατος  δεν  μπορούν  να  τον  αγγίξουν  Τρεις  βαθμίδες  ψυχικής  ολοκλήρωσης  1.  Είναι  εξαρχής  ηθικά  ολοκληρωμένος  2.  Αναγνωρίζει  την  υπαρξιακή  ταυτότητά  του  με  τη  φύση  3.  Συνείδηση  ακεραιότητας  απέναντι  στο  καλό  και  το       κακό  της  φύσης  Ουσιαστική  νίκη  του  νέου  που  αναδεικνύει  το  ανθρώπινο  πρόσωπο  πάνω  από το  θάνατο. |

***ΠΑΡΑΛΛΗΛΟ ΚΕΙΜΕΝΟ***

*Α.  Παπαδιαμάντη  «Όνειρο  στο  κύμα»:*

            «Την  ανεγνώρισα  πάραυτα  εις  το  φως  της  σελήνης  το  μελιχρόν,  το  περιαργυρούν  όλην  την  άπειρην  οθόνη  του  γαληνιώντος  πελάγους,  και  κάμνον  να  χορεύουν  φωσφορίζοντα  τα  κύματα.  Είχε  βυθισθεί  άπαξ  καθώς  ερρίφθη  εις  την  θάλασσαν,  είχε  βρέξει  την  κόμην  της,  από  τους  βοστρύχους  της  οποίας  ως  ποταμός  από  μαργαρίτας  έρρεε  το  νερόν,  και  είχε  αναδύσει....

            Δεν  δύναμαι  να  είπω  αν  μου  ήλθον  πονηροί,  και  συνάμα  παιδικοί  ανόητοι  λογισμοί,  εν  είδει  ευχών  κατάραι.  «Να  εκινδύνευεν  έξαφνα!  να  έβαζε  μια  φωνή!  να  έβλεπε  κανένα  ροφόν  εις  τον  πυθμένα,  τον  οποίον  να  εκλάβη  δια  θηρίον,  δια  σκυλόψαρον,  και  να  εφώναζε  βοήθειαν!...»

            Είναι  αληθές,  ότι  δεν  εχόρταινα  να  βλέπω  το  όνειρον,  το  πλέον  εις  το  κύμα.  Αλλά  την  τελευταίαν  στιγμήν,  αλλοκότως,  μου  επανήλθε  πάλιν  η  πρώτη  ιδέα... Να  ριφθώ  εις  τα  κύματα,  προς  το  αντίθετον  μέρος,  εις  τα  όπισθεν,  να  κολυμβήσω  όλον  εκείνο  το  διάστημα  έως  την  άμμον,  και  να  φύγω,  να  φύγω  τον  πειρασμόν!...

            Και  πάλι  δεν  εχόρταινα  να  βλέπω  το  όνειρον...»